COVID-19 pandemiaren eragin ekonomikoa Euskal Herrian

COVID-19 pandemiak eragin nabarmena izan zuen euskal ekonomian, bereziki hura gelditzeko hartu ziren neurrien eskutik. 2020ko uztailaren bukaeran pandemiak 57.000 lanpostu suntsitu zituen Euskal Herrian eta EAEko BPGa %19,8 jatsiarazi zuen 2020ko bigarren hiruhilekoan. Bi datu horiek bake garaian inoiz erregistratutako altuenak izan ziren.

Galera ekonomikoak Euskal Herriko osasun-egoera kudeatzeko hartutako erabakiek sortu zituzten heinean handi batean, hala nola, 2020ko konfinamenduak eta deskonfinamenduko neurri murriztaileek. Enpresaburuen ordezkariek sarritan kritikatu zuten 2020ko apirilean ezarri zen ezinbestekoa ez zen lan presentzialera joateko debekua eta ostalariek berdina egin zuten lokalen edukiera-murrizketei lotutako neurriekin. Ostalaritza izan zen sektorerik kaltetuenetako bat, hain zuzen.

 Erreferentziak 

 Kanpo estekak 

Kategoria:COVID-19 pandemia Euskal Herrian